Funicular de la Santa Cova - Estació superior\nTrens de Catalunya > FGC > Cremallera i Funiculars de Montserrat > Funicular de la Santa Cova > Estació superior\nEstació superior (Montserrat-Monestir)\nSant Joan Cremallera Aeri Montserrat\nMostra un mapa més gran L'estació superior del funicular de Sant Joan (Montserrat-Monestir) es situa a 700 metres d'altitud, a les proximitats del monestir sobre la plaça de la Creu, punt de convergència de totes les infraestructures de transport per cable i del cremallera de Montserrat. Només alguns anys separen la construcció de l'edifici de l'estació inferior de més de 80 anys de les darreres construccions del monestir. Perfectament integrada a l'entorn, l'estació del funicular es situa just per sobre de la del cremallera de Montserrat. L'accés a l'edifici pot presentar algunes dificultats ja que hi ha una forta rampa per arribar-hi, però hi ha un ascensor que en facilita l'arribada. L'edifici de viatgers inclou un vestíbul on també hi ha la taquilla de venda de bitllets. Per una porta s'accedeix a l'espai per on circula el funicular, format per una via i andanes laterals esglaonades. A l'estació superior també hi ha la politja i el motor que fan funcionar el funicular.\nVista del conjunt d'edificis corresponents al funicular de la Santa Cova, funicular de Sant Joan i cremallera de Montserrat (juny 2013) Detall de l'estació superior del funicular de la Santa Cova (juny 2013) Accés a l'estació superior (juliol 2005) Vista de la sala de màquines (juliol 2005)\nVestíbul de l'estació superior, amb la petita taquilla de venda de bitllets i finestra sobre les andanes (juliol 2005) Vista de l'andana esglaonada (juliol 2005)\nA la Santa Cova


Sonall Pirata i Lloro de Yookidoo | Parentalis\n> Joguines>Sonalls>Sonalls amb joc Lloro i Pirata\nSonalls amb joc Lloro i Pirata\nSonalls combinats amb jocs lloro i pirata de Yookidoo.\nSonall Pirata i Lloro combinat amb jocs de Yookidoo.\nDesenvolupat per a ambdues mans i amb elements de joc de cadascún dels personatges: lloro i pirata.\nEl sonalls Pirata i Lloro de Yookido disposen d'anelles, textures, mossegadors, efectes.\nDavant de qualsevol moviment o amb un cop sonen efectes i música relacionats amb els personatges, el que significa un reforç de l'aprenentatge causa-efecte.


Inici > Sabadell acull una jornada formativa per conèixer l’estat de salut dels rius de Catalunya\nLa jornada començarà a les 10 del matí al Centre Cívic de Sant Oleguer amb una xerrada de presentació del Projecte Rius. A continuació, s'obrirà un espai de trobada dels socis i grups de voluntaris d'Associació Hàbitats per tal de compartir i explicar la seva experiència a altres voluntaris i aquelles persones interessades en iniciar un voluntariat ambiental. Per últim, es realitzarà una sortida pràctica de la metodologia que el voluntaris fan servir, que permetrà als assistents determinar l'estat de salut del riu Ripoll al seu pas per Sabadell.\nEl Projecte Rius és una iniciativa que té com a objectiu apropar al conjunt de la població els espais fluvials, tot destacant la seva importància i treballant per la seva recuperació gràcies a la participació d'una xarxa de voluntaris a tota Catalunya.\nAquesta jornada es organitzada per Associació Hàbitats amb la col·laboració de l'Ajuntament de Sabadell.\nPer assistir a la trobada o al taller cal confirmar l'assistència mitjançant un correu electrònic a voluntariat@associaciohabitats.cat  o trucant al 93 421 32 16.\nMapa amb el punt de trobada i el punt d'inspecció \nURL d'origen: https://www.sostenible.cat/noticia/sabadell-acull-una-jornada-formativa-per-coneixer-lestat-de-salut-dels-rius-de-catalunya-16


Cercalles: Deute i austeritat\nDeute i austeritat. Quines paraules més presents avui en dia, oi? La veritat és que a mi sempre m'han fet respecte els deutes i he trobat que l'austeritat és un valor important. Com a bon catalanet, la pela és la pela, no gastis aigua, apaga el llum quan surtis del bany i no deixis res al plat (amb aquell retret entre dur i entranyable de "Com es nota que no has passat la guerra!"). Els catalans, però, no en tenim l'exclusiva; també hi ha altres pobles que tenen fama d'estalviadors malaltissos com els jueus o els escocesos. Dels gallecs no en conec la fama, però sí la dita "É mellor que faga dano ca que se perda". L'austeritat en sí és bona perquè implica valorar el que tens i ser conscient de que costa obtenir-ho. Sinó, el que sol passar és que es valora en perdre-ho. Tan sols és dolenta quan es converteix en avarícia.\nI el deute és quelcom que cal evitar mentre es pugui. Està clar que hi ha coses que no es poden fer sense endeutar-se. Si no hi haguessin préstecs, només els rics podrien engegar nous projectes. Per això és important la funció dels bancs. I tots podem tenir errors. Hi ha inversions que poden semblar bones o viables i acabar malament. Però els riscos cal valorar-los i tenir-los-hi respecte; no por, però sí respecte. Els ha de valorar qui manlleva els diners, perquè sinó quedarà amb un deute que potser no podrà tornar. També els ha de valorar qui els presta, perquè ha de saber que hi ha la possibilitat que no tornin. I més encara si cobra uns interessos que venen justificats precisament per aquest risc que corre.\nAquests darrers anys l'austeritat no ha estat un valor en alça. La filosofia de la tarifa plana ho ha envaït tot. Si vas a un bufet lliure, surts rodant del que has endrapat per aprofitar-lo. Si tens tarifa plana al mòbil, truques tant com pots per a que et surtin més barates les trucades. Si al super donen bosses, n'agafes de més per utilitzar-les un cop i llençar-les a l'arribar a casa. Un banc amb comissions pels diferents serveis? Una colla de lladregots! Si no et cobren les visites a l'hospital, hi vas per una rucada. I si els medicaments són gratuïts, en demanes de més per si de cas, que és més còmode. Si caduquen tant se val, ja els llençarem.\nDoncs no! En un bufet lliure, has de menjar el que creus que necessites i mirar de que no quedi res al plat. Amb el mòbil, cal fer les trucades amb sentit, perquè sinó les línies queden petites i ens calen més i més antenes per tot arreu. Al super no donen les bosses, n'inclouen el preu a la compra. De la mateixa manera, els costos dels serveis que presta un banc te'ls descompten dels interessos si no et cobren comissions. I les visites i els medicaments no són gratuïts: els paguem entre tots. S'hauria de fer com a altres països, en els que, si cal antibiòtic set dies, et donen vint-i-una pastilles, i no dues capses de dotze. I jo encara faria més: informaria al pacient del cost que està tenint el tractament, incloses les despeses de la visita, i li faria signar un rebut. No li cobraria res, però així prendria consciència del que val el servei que rep. Per tot això, les tarifes planes penalitzen l'austeritat.\nSi l'austeritat estava de baixa, el deute, en canvi, s'ha exalçat. Demanaves un crèdit i sorties amb el doble, si no anaves amb compte. Era millor tenir deutes i diners disponibles per gastar perquè l'interès era baix. Els preus dels pisos van convertir la compra al comptat, basada en un estalvi previ, en una cosa pràcticament impossible. I les administracions es van pujar al carro. Com que hi havia diners, calia gastar-los i, si no hi havia coses raonables per fer, es feien disbarats. Mal fet per part dels manllevadors. Mal fet també per part dels prestadors. Però als prestadors no els penalitzaven per l'excés de risc, sinó quan no aconseguien col·locar prou crèdit. El món al revés, vaja.\nDoncs no! El deute hauria de ser car. Si el deute es barat, els preus pugen perquè la gent pot arribar més lluny pagant les mateixes quotes, encara que sigui endeutant-se per més temps. Però no tot hauria de ser igual de car: el prestador i el manllevador hauríen d'analitzar el projecte i valorar-ne la rendibilitat i el risc de fallida. I d'aquí n'hauria de sortir l'interès. Avui en dia, un paper semblant el fan les agencies de qualificació, però elles no arrisquen res, senzillament fan ballar els tipus d'interès seguint uns criteris que s'han mostrat totalment errats (sent bondadosos) o deliberadament distorsionats (sent realistes). I a pesar d'això, segueixen marcant el ritme.\nI ara estem on estem. El deute és excessiu i cal rebaixar-lo, de forma que la seva devolució sigui viable. Tots els actors d'aquesta comèdia convertida en drama han d'assumir el seu paper: s'ha de tenir en compte que hi ha hagut uns responsables de l'endeutament, tant de manllevar-lo com de prestar-lo.\nSi un particular s'ha endeutat més del compte per comprar un pis, pot perdre'l, però el banc hauria de cancel·lar el deute, que per això va fer un estudi i una valoració a l'acordar la hipoteca. Ja sé que el préstec es va fer sense comptar amb la dació en pagament, i que això suposaria un canvi de condicions, que segurament s'hagués traduït en més interessos. Però el que es va hipotecar potser tenia una feina fixa de la que l'han fotut fora amb una misèria d'indemnització perquè han canviat l'Estatut dels treballadors. Si això no és un canvi de condicions, ja em direu què és.\nEn el cas de l'endeutament de bancs i caixes per la bombolla immobiliària, els directius haurien de respondre amb els diners que van guanyar mentre gestionaven els bancs que han fet fallida. Si els van guanyar per la seva bona gestió, i al final no ho va ser tant, doncs els han de tornar. Si la seva gestió no va tenir res a veure amb els resultats, els han de tornar també, encara amb més raó, perquè llavors, en quin concepte el cobraven?.\nEn el cas dels responsables de les administracions que van fer inversions sense mesurar la seva utilitat, se suposa que no n'han tret benefici, però haurien de respondre per imprudència temerària, com qui condueix un cotxe a 200 per hora: no vol matar a ningú, però és un inconscient al fer-ho. Si a sobre hi ha hagut corrupció, a part de tornar els diners, el càstig hauria de exemplar, vetant-los l'accés a qualsevol estructura de poder públic per la resta de la seva vida.\nI els prestadors, tant a bancs massa arriscats, com a administradors inconscients, haurien d'assumir les pèrdues, o quedar-se amb els aeroports buits, els AVE fantasma o les carreteres desertes, si volen. I reclamar-los danys i perjudicis a les agències de classificació. No havien estudiat tant els riscos que es permetien el luxe de valorar i puntuar les inversions? Doncs que assumeixin que van errar en els seus estudis també, perquè és molt còmode opinar si no t'hi jugues res.\nAixí les coses, cal analitzar el deute i acceptar el que realment fem servir, perquè no tot és igual. En una entrevista, Federico Mayor Zaragoza deia que no es podia censurar de la mateixa manera un sobre-endeutament per construir hospitals que per fer un circuit urbà de fórmula u. El deute sobre el que el ciutadà no va opinar i que va servir per coses innecessàries no és clar que l'haguem d'assumir entre tots. Potser des del punt de vista jurídic sí, però han canviat tantes lleis sense que haguem pogut dir la nostra, que l'argument de la legalitat és cada cop menys legítim.\nI l'austeritat s'ha de recuperar. Cal fixar molt bé les prioritats. Cal eliminar les despeses supèrflues en tots els àmbits. Per exemple, en el terreny de la sanitat o en l'educació. Cal millorar la gestió i provar de prestar els mateixos serveis, estalviant en tot el que es pugui. A més, s'estan delegant moltes funcions en empreses privades. Aquestes empreses poden estar formades per persones altruistes que, senzillament, creuen poder gestionar millor un servei si es fa a petita escala. També pot ser que vulguin treure uns beneficis de la prestació d'aquest servei. En la situació actual, aquesta segona opció no és lícita, per tant, si cap gestió es deixa en mans privades, s'han d'establir clarament els límits de remuneració permissibles i no hi ha d'haver beneficis privats. A més, han d'estar a disposició de qualsevol ciutadà tots els comptes d'aquestes entitats.\nPerò tots els que avui en dia ens parlen de deute i austeritat es refereixen només a l'aspecte econòmic. Fixeu-vos que, a nivell de tot el món, si mai se'ns acaben els diners, no passa res. El problema ve quan se'ns acabi el menjar, el sostre, la energia o les matèries primeres. En canvi, de l'austeritat de recursos no se'n parla, com tampoc del deute que tenim amb el planeta, al qui hem convertit en prestador forçat. L'objectiu que expressa la majoria de partits és recuperar el poder adquisitiu i aconseguir tornar a créixer, donant plena ocupació a tota la població.\nCréixer vol dir gastar més. Aconseguir feina per tothom implica produir més coses que algú haurà de consumir. I per a que les coses es consumeixin és necessari que es consumeixin, o sigui, que no siguin duradores. Hem revertit el sentit comú que havíem heretat. Ara venim a dir "É mellor que se perda ca que non se faga".\nDoncs no! Cal ser austers amb els recursos i tornar-li el deute al planeta:\nNo s'han d'usar mètodes dubtosament salubres per produir excedents de menjar que acabarem llençant per a que no baixi el preu. Si sobra menjar ha d'anar a parar a qui no en té.\nNo hi poden haver fons d'inversió com el dipòsit 100% natural (a sobre se'n foten), que especulin apostant per l'increment del preu d'aliments bàsics com el blat de moro, el sucre, els cereals, el cafè, etc.\nNo hi poden haver vivendes buides mentre hi ha persones al carrer.\nNo s'ha de pujar el límit de velocitat a les carreteres per provar de guanyar unes eleccions, quan s'ha demostrat que el límit més baix redueix el consum de gasolina, la contaminació i els accidents.\nNo s'ha de viatjar sense sentit. No pot ser que un bitllet d'avió et surti tirat de preu perquè l'avió s'enlaira igual, vagi ple o no. Els vols s'haurien de muntar quan hi hagués prou gent per a que fos rendible. I els bitllets haurien de valdre el necessari per cobrir el cost ecològic del viatge.\nNo cal que tots tinguem un cotxe guardat al garatge, ni que el canviem cada cinc anys. S'han de muntar xarxes per compartir-los, reparar-los i optimitzar-ne l'ús.\nNo cal que tots treballem 1.800 hores a l'any si no hi ha feina suficient. Treballem el que sigui necessari per aconseguir cobrir el que realment són les nostres necessitats i aprenem a estar amb nosaltres mateixos.\nNo cal que produïm merdes barates que es trenquen en quatre dies. Fem les coses amb temps i per a que durin. I reparem-les quan s'espatllin.\nNo podem permetre el dèficit ecològic que ens fa augmentar el deute amb la Terra. Aquest any va ser el 22 d'agost quan ens vam acabar tots els recursos que el planeta es capaç de proveir en un any.\nCompleteu la llista vosaltres mateixos. Aquesta és l'austeritat que ens traurà del forat on ens hem deixat ficar, no la que ens venen en forma de recepta màgica el BCE, l'FMI, la CE, el PP i CiU. Aquest és el deute que realment hem de tornar. En aquest deute sí que la responsabilitat recau únicament en el manllevador, ja que l'única que es pot atribuir a la prestadora Terra és haver-nos deixat aparèixer a la seva faç.


Martí diu als agents que la UE vol una solució específica al tabac | BonDia Diari digital d'Andorra.\nEl cap de Govern, Antoni Martí, va encapçalar ahir una nova reunió del Pacte d’Estat sobre l’acord d’associació entre Andorra i la Unió Europea amb els representants dels agents econòmics i socials, als quals va informar del contingut de la reunió entre les delegacions negociadores que va tenir lloc a Brussel·les el desembre passat, centrada en aspectes relatius a la negociació de la circulació de mercaderies. En aquest sentit, segons va informar l’executiu en un comunicat, Martí va insistir que els negociadors europeus entenen que cal una solució específica per al capítol 24 del Sistema Harmonitzat Duaner, relatiu al tabac, així com que la delegació andorrana està treballant per reprendre els continguts de l’Acord Duaner de 1990 dins del text del futur acord d’associació.\nAixí mateix, el cap de Govern va comunicar també que la delegació negociadora andorrana treballa amb els diferents sectors per analitzar els capítols compresos entre l’1 i el 23, per elaborar una proposta que els proporcioni noves oportunitats. Aquestes reunions de treball donen resposta a la demanda dels mateixos sectors i, segons s’assegura en la nota feta pública per l’executiu, s’han rebut “de manera molt positiva”. Les trobades de treball continuaran les pròximes setmanes.\nEn la trobada d’ahir, i al marge d’alguns membres del Govern, hi van participar també el president suplent del grup parlamentari Demòcrata, Miquel Aleix, i els consellers generals de DA Carles Enseñat i Maria Martissella, així com el conseller general del Partit Socialdemòcrata Pere López.


setembre de 2015 – La Richmond\nLes classes comencen la setmana que ve!\nUs recordem que les classes comencen la setmana que ve per a totes les edats i nivells, excepte per als grups de conversa i els intensius de matins. De passada, volem aprofitar per felicitar-vos la… Read More »Les classes comencen la setmana que ve!\nMatrícula Oberta per al Curs 2015-2016!\nsetembre 1, 2015 setembre 1, 2015\nUs informem que el període d’inscripcions per al curs 2015-2016 tant a Richmond Mataró com a Richmond Argentona és obert! Aquest curs us oferim els següents idiomes: alemany anglès basc català francès italià xinès També… Read More »Matrícula Oberta per al Curs 2015-2016!


La 40a Cursa de la Mercè se celebrarà el dia 16 de setembre i es donarà la sortida a l'av. de la Reina Maria Cristina a les 9.00 hores. Es faran tres sortides: 9.00h, 9.05h i 9.11h. A la classificació es tindrà en compte el temps real.\nLa cursa està oberta a tots els ciutadans i ciutadanes majors de 14 anys. Els menors de 16 anys hauran d'anar acompanyats d'un adult que se’n responsabilitzi d’ells. Els tutors legals dels menors de 18 anys hauran de lliurar una autorització signada quan recullin el dorsal del menor, juntament amb l’original del seu DNI.\nLa distància: 10 Km. Certificada per la Federació Catalana d'Atletisme (FCA).\nEl recorregut està degudament senyalitzat i marcat a cada quilòmetre. Hi haurà avituallaments al km 5 i al km 8,4 aproximadament i a l’arribada.\nEl temps màxim per acabar la cursa és de: 1h 45’.\nLa inscripció té un cost de 5€ per donar suport a un projecte solidari (més informació a l’apartat Mercè solidària). Només serà vàlida un cop s’hagi fet efectiu el pagament.\nÉs obligatori l’ús de xip (xip groc). Qui no en disposi d'un en propietat i vulgui participar haurà d’adquirir un xip d’un sol ús al preu de 2 euros, IVA inclòs (Veieu-ne condicions a l’apartat inscripcions).\nLa inscripció es tancarà quan s’assoleixin 14.000 participants.\nEl dorsal i el xip s’hauran de recollir els dies i horaris que estableixi l’organització. En fer la inscripció, s’haurà d’indicar el dia i franja horària de recollida. S’ha de triar la mida de la samarreta. Conforme s’esgotin talles, quedaran excloses de la selecció. No es podran fer canvis. Veieu l'apartat d'inscripcions.\nEl fet de no retirar el dorsal i la bossa del corredor en els dies establerts significa que s'hi renuncia. Tampoc no es podrà córrer sense dorsal. (Consulteu l'apartat recollida del dorsal). *Recomanem consultar l’apartat 'Participar sense dorsal' al web de la cursa.\nÉs la primera de les curses puntuables, de la challenge 10K, corresponent al calendari 2018-2019.\nEs podrà participar amb cadira de rodes o carro d'atletisme, és a dir, no es podran fer servir patins, skates, bicicletes, tricicles, handbikes o cadires de rodes elèctriques, entre d’altres.\nEls guies de les persones amb discapacitat visual han d’anar degudament identificats i sense xip. Si volen fer constar la seva marca, se’ls assignarà la mateixa que la del corredor/a qui acompanyen.\nPer optar a la classificació i als premis de cadira de rodes (10km), paràlisi cerebral (10km), discapacitat visual (10km) i discapacitat intel·lectual (10km) cal adjuntar una còpia de la targeta acreditativa de la discapacitat i enviar-la a En cas que es necessiti guia, caldrà indicar-ne les dades (Nom i cognoms, DNI, data de naixement, telèfon mòbil i correu electrònic). Data límit: 4 de setembre.\nLes categories són excloents, és a dir, una mateixa persona no pot ser premiada en dues categories.\nEls esportistes amb discapacitat visual sortiran del primer o segon calaix segons el temps estimat.\nA la cursa adapatada de 2 quilòmetres participaran persones amb discapacitat intel·lectual o amb mobilitat reduïda que per condició física no puguin fer una distància de 10 qm.\nL’edat mínima de participació es fixa en els 14 anys. Entre els 14 i els 18 anys, hauran d’estar acompanyats per entrenadors i/o tutors. Per inscriure’s cal trucar al telèfon 616.501.124 o enviar un correu a .


Cròniques internacionals: Isaac Casanovas des de Los Angeles\n05 Nov 2013\tPere Figuerola\nL'investigador Isaac Casanovas, del grup de recerca de Faunes del Neogen i Quaternari, així com altres membres de l'ICP, van assistir la setmana passada a una de les trobades anuals més importants en paleontologia de vertebrats. El congrés de la Society of Vertebrate Paleontology (SVP), celebrat a Los Angeles (EUA) del 30 d'octubre al 2 de novembre, ha aplegat més d'un miler d'experts d'arreu del món que han presentat la recerca més recent dels seus camps respectius. En aquest article, Isaac Casanovas ens fa una crònica de la seva experiència al congrés.\nHi ha llocs on simplement si un hi pot ser, cal que hi sigui, i si ets un paleontòleg de vertebrats aquest lloc és el congrés de la Society of Vertebrate Paleontology (SVP). Per què? Doncs perquè hi és tothom. Aplega més de mil persones cada any entre experts en dinosaures, mamífers prehistòrics, peixos cuirassats, amfibis gegants i un llarg etcètera. S'hi presenta la recerca més recent i innovadora en paleontologia de vertebrats, i el que és més important, permet conèixer en persona els "herois científics" particulars de cada paleontòleg. És aquí, quan per fi pots posar-li una cara a aquell nom que portes llegint anys i anys.\nAquest any el congrés de la SVP celebra la seva 73ena edició a Los Angeles, Califòrnia, on en el marc del congrés s'han organitzat sortides de camp, visites a museus i d'altres activitats. Per exemple es poden visitar els famosos pous d'asfalt del Ranxo la Brea, a la mateixa ciutat. A finals del Plistocè nombrosos mamífers, sobretot carnívors, van quedar atrapats enganxats a la brea d'aquests pous i es van conservar perfectament. A les immediacions del jaciment s'aixeca el Page Museum, on es poden veure muntatges espectaculars d'esquelets sencers. El Museu d'Història Natural de la ciutat, on es celebra la cerimònia de benvinguda al congrés, també mostra al públic enormes esquelets de dinosaures que omplen sales senceres. Sí, com bé diuen, a Amèrica tot és a l'engròs.\nNo és d'estranyar que hi assisteixin paleontòlegs d'arreu dels Estats Units i del món. Entre les delegacions europees aquest any ha destacat la de l'ICP, que ha presentat més d'una desena de comunicacions i pòsters, en conjunt més que qualsevol altre centre europeu.\nPerò el congrés de la SVP no sols destaca pel nombre d'assistents i la qualitat de les presentacions, sinó per la quantitat d'actes que s'organitzen i pel seu sentit de l'humor i l'espectacle. Així no és d'estranyar que, ja que coincidia amb Halloween, molts dels assistents aprofitessin per disfressar-se (de dinosaures, és clar!) a les seves conferències. També s'organitza anualment una subhasta per recaptar fons per la societat on entre llibres, peluixos i joguines de dinosaures es subhasta una "Barbie paleontòloga" que llueix armilla rosa i barret a l'estil del d'Indiana Jones. El preu de sortida és al voltant de cinquanta dòlars i va molt buscada.\nPerò aquest any el que ha destacat ha estat la cerimònia de clausura del congrés, que ja que som a quatre passes de Hollywood, ha girat a l'entorn del cinema. Al sopar de clausura s'entreguen una sèrie de guardons a les millors presentacions fetes per estudiants, a la millor restauració de fòssils o el premi a la comunicació de la recerca paleontològica que aquest any es va endur Steven Spielberg! El popular director no era pas present a la sala (hauria estat massa!), però de ben segur que li farà arribar el Dr. John Horner, que ha assessorat a Spielberg a la saga de "Parc Juràssic" i que se'n va endur el guardó que reconeix tota la seva carrera dedicada a l'estudi dels dinosaures. A més, Horner ens va avançar que està treballant en una quarta entrega de la saga amb nous dinosaures, potser coberts de plomes. Finalment es tanca el congrés amb un animat ball on és tradicional intercanviar-se les etiquetes d'acreditació amb altres assistents, tal com fan els jugadors de futbol quan s'intercanvien les samarretes en acabar un partit.\nEsgotador però extremadament interessant i distret, així és l'SVP, que l'any vinent farà el salt a Europa i se celebrarà a Berlín, on s'espera que hi hagi el doble de participants. No ens el pensem pas perdre.\nLast modified on Divendres, 23 Març 2018 12:32


15 de maig: Dia internacional del mètode kangur | Pediatria Dexeus\n15 de maig: Dia internacional del mètode kangur\n15 maig, 2018 Paido Salut Infantil\nAra mateix , a les Unitats Neonatals d’arreu del món, centenars de mil·lers de nadons estan practicant el mètode kangur, com fas tu amb el teu fill.\nConeixes els seus beneficis?\nEl mètode cangur (MK) és el contacte continuat pell a pell entre la mare / pare i el bebè.\nEl MK és la millor manera de rebre i cuidar del vostre bebè, ja que permet establir els primers vincles afectius i promoure la seva maduració neurològica, millorar el seu creixement i desenvolupament, afavorir la lactància materna i proveir de les cures que necessiten la mare i el bebè. Aquest mètode es recomana per tots els bebès, prematurs o a terme, sans o malalts.\nUn bebè sà necessita només el contacte pell a pell amb la mare/pare i aliment.\nSi el bebè és prematur o de baix pes o està malalt, el contacte pell a pell en MK és imprescindible y contribueix en la base de les atencions mèdiques que se li han de proporcionar (Cures Centrades en el Desenvolupament).\nLes Cures Centrades en el Desenvolupament és un model d’ atenció pel bebè prematur que pretén millorar el seu desenvolupament psicomotor mitjançant intervencions que afavoreixen el nadó i la seva família, entesos com una unitat. Aquest model d’atenció considera el nadó com un ser humà capaç de sentir, relacionar-se i intervenir en el seu desnvolupament,i els pares els principals soports del creixement del fill. Són intervencions disenyades per reduir l’ estrés a la Unitat de Cures Intensives Neonatals, reduir el dolor associat a proves diagnòstiques i tractaments invasius i facilitar la participació dels pares en la cura i atenció del seu fill/a.\nPer això el MK , avalat per pediatres i infermeres especialistes en neonatologia de tot el món, és molt recomanat pels bebès sans i és imprescindible en bebès prematurs per aconseguir una millor i més ràpida recuperació.\nBeneficis de la pràctica MÈTODE CANGUR en bebès prematurs\nRegula la temperatura corporal del nadó segons les seves necessitats\nRegula el ritme cardíac i respiratori\nRedueix el plor del bebè\nMés temps de tranquil.litat i de son profunda del bebè\nMillora el descans de la mare/pare i el bebè\nAfavoreix la lactància materna, estimula a la madre la producció de llet\nLa llet de la mare reforça el sistema immunitari del bebè\nDisminueix el risc d’ infeccions que es poden adquirir a l’hospital\nMillora la digestió i disminueix el risc de còlics\nDisminueix l’estrès del bebè i el dels pares, i disminueix el risc de depressió post part\nAfavoreix el vincle afectiu-emocional entre el bebè i els pares\nEls pares es senten més segurs i més protagonistes en les cures del seu fill/a\nEl bebè es sent més segur i protegit\nRedueix el temps hospitalari i la família pot tornar abans a la normalitat\nAlletament, consells, nounat, prematurs, Prevenció, salut


Els hotels del Pirineu preveuen una ocupació d'entre el 80% i el 90% durant la Puríssima - Diari de la neu\nEls hotels del Pirineu preveuen una ocupació d'entre el 80% i el 90% durant la Puríssima\nMés muntanyaACN 05.12.201913.00 h\nEls hotels del Pirineu preveuen una ocupació d'entre el 80% i el 90% durant la Puríssima Autor/a: Diaridelaneu.cat\nEls hotels del Pirineu preveuen una ocupació d'entre el 80% i el 90% durant la Puríssima. Les parelles i famílies catalanes de Barcelona i rodalia concentraran bona part de les reserves.\nEl cap de setmana llarg de la Puríssima deixarà ocupacions d'entre el 80% i el 90% als establiments del Pirineu. Segons dades de la Federació d'Hostaleria de les Comarques de Girona, als hotels de la Cerdanya es preveu que les reserves se situïn en el 89%, seguit dels de la Garrotxa amb un 80% i el Ripollès amb un 76%. És habitual que per aquestes dates els establiments del Pirineu comencin la temporada d'esquí. Enguany, però, les pistes de Masella i la Molina estan obertes des de mitjan novembre i Vallter 2000 i la Vall de Núria des de finals del mateix mes. En altres punts de la demarcació, com a Girona i rodalies, es preveu que l'ocupació se situï entorn del 72%.\nLa mitjana d’estades per persona i nit a la demarcació serà d’1,7 nits. El 6 de desembre serà el dia que els establiments hotelers tindran una major ocupació.


Col·locar implants dentals All on 4 | Casanova25 Barcelona\nÉs una tècnica de col·locació d'implants dentals especialment indicada per a aquells pacients edèntuls o que vagin a perdre tots el seu dents.\nAll on Four és un tècnica innovadora que consisteix en la col·locació d'una pròtesi dental fixa sobre implants, que en general són un mínim de quatre implants. El nom del tractament està relacionat amb el nombre d'implants que es requereixen per fixar la pròtesi. D'aquesta manera si els implants a col·locar fossin sis s'anomenaria All on Six.\nAmb aquesta intervenció es poden substituir totes les dents de l'arcada superior, inferior o de totes dues, en una sessió. Es col·loca una estructura que consisteix en dos implants rectes a la part davantera i dues inclinats a la part posterior. En aquesta mateixa visita es col·loca una pròtesi provisional cargolada sense paladar, la qual serà reemplaçada als 6 mesos aproximadament per una pròtesi fixa definitiva.\nA més de permetre rehabilitacions d'arcades completes amb funció immediata, disminueix considerablement el cost del tractament, ja que podem reduir el nombre d'implants a col·locar.\nAquesta intervenció evita haver de realitzar empelts ossis, la qual cosa és perfecte per a aquells pacients amb falta d'os. La seva càrrega immediata redueix el nombre de procediments i, per tant, el temps total del tractament.


El perill d’incendi forestal es mantindrà alt durant el dia d'avui ·\nInici Roses El perill d’incendi forestal es mantindrà alt durant el dia d’avui\nEl perill d’incendi forestal es mantindrà alt durant el dia d’avui\nLa situació d’elevat perill d’incendi continuarà a causa de les baixes humitats i dels vents terrers que s’esperen fins a migdia. Hi ha perill molt alt en gairebé tot l’interior, i extrem en zones de la Catalunya central, comarques de Tarragona i Alt Empordà. Perill alt al litoral i prelitoral central, zones del Prepirineu. Hi ha perill moderat en zones elevades del Pirineu Occidental i Oriental.\nIgual com que ahir a la tarda i al final del dia, per avui s’esperen precipitacions en forma de ruixat a partir del migdia en punts del quadrant nord-est.\nLes temperatures mínimes seran lleugerament més baixes en general, i moderadament més baixes a l’interior. Es mouran entre 5 i 10ºC al Pirineu, entre 10 i 15ºC al Prepirineu, entre 18 i 23ºC al litoral i entre 14 i 19º C a la resta del país. Les màximes seran similars o lleugerament més baixes, tot i que a ponent podran pujar lleugerament. Oscil·laran entre 22 i 27 ºC al Pirineu, entre 26 i 31 ºC al litoral i entre 29 i 34 ºC a l’interior.\nQuant al vent, serà fluix i de direcció variable en general, amb predomini de component nord i oest fluix amb cops moderats. A partir de mig matí s’imposarà el component oest a l’interior i el component sud al litoral i prelitoral. En general el vent bufarà fluix amb cops moderats. A banda, la tramuntana bufarà a l’Empordà entre fluixa i moderada, amb cops forts, i algun de molt fort, a l’Alt Empordà. Tot i així al centre del dia afluixarà. A la vall de l’Ebre bufarà el mestral entre fluix i moderat fins a mig matí.\nQuant a la humitat relativa, durant tot el dia assolirà valors més inferiors als d’ahir. De nou la tramuntana a les comarques de Girona farà que baixi més en aquesta zona.\nLa Direcció General de Protecció Civil (DGPC) manté activat en fase d’alerta el Pla especial d’emergències per incendis forestals de Catalunya (INFOCAT). A través del CECAT la DGPC ha comunicat a les administracions locals i a les sales centrals dels cossos operatius les mesures previstes i manté contacte permanent amb els anteriors per tal de fer seguiment exhaustiu de l’episodi.\nD’acord amb la previsió de risc d’incendi forestal facilitada pel Departament d’Agricultura, Ramaderia, Pesca, Alimentació i Medi Natural (DAAM), el Pla Alfa a nivell 3 es mantindrà avui activat en 148 municipis de les següents comarques: Alt Empordà, Alt Camp, Alt Penedès, Anoia, Bages, Baix Camp, Baix Ebre, Conca de Barberà, Garrigues, Montsià, Priorat, Ribera d’Ebre, Segarra, Solsonès i Terra Alta. El llistat complet es pot consultar a través de l’enllaç web següent: http://www.gencat.cat/mediamb/incendis/graf/alfa3.pdf. Aquest contingent de municipis es modificarà en funció de l’evolució de la situació durant els propers dies\nLes activitats considerades de risc que cal evitar als municipis afectats són: generar restes vegetals, activitats agrícoles, tasques de manteniment d’infraestructures (línies elèctriques, línies fèrries, carreteres) i l’execució de l’obra civil a menys de 500 metres del bosc. També s’hi prohibeixen les activitats agrícoles susceptibles de generar ignicions. No queda prohibit el llaurar els camps per a la prevenció d’incendis. Finalment, també se suspenen les activitats cinegètiques de mitja veda en aquests municipis., la circulació motoritzada pel bosc i totes les activitats pirotècniques.


L’obra forma part d’una col·lecció editada pel mNACTEC\nEl reputat historiador i professor universitari Josep Maria Torras i Ribé (Igualada, 1942) és conegut pels seus estudis d'història moderna i en especial de la Guerra de Successió. Un altre dels seus camps de recerca és l'Igualada preindustrial, amb un llibre que presentarà amb el mNACTEC a la capital anoienca.\nL'Adoberia Bella d'Igualada serà l'escenari de la presentació de l'obra 'Els oficis de la pell a la Catalunya preindustrial', de Josep M. Torras i Ribé. L'acte tindrà lloc a les 7 de la tarda del divendres vinen. Hi intervindran l'alcalde d'Igualada, Marc Castells; l'autor del llibre, Josep M. Torras i Ribé; la directora del Museu de la Pell d'Igualada i Comarcal de l'Anoia, Glòria Escala; el director del mNACTEC, Jaume Perarnau, i I'editor Rafael Català.\nAquest llibre és la cinquena obra publicada dins de la col·lecció Temes de Patrimoni Industrial del mNACTEC. En les seves pàgines, Torras i Ribé tracta com els oficis de la pell han mantingut al llarg dels segles trets d'un arcaisme tecnològic exasperant, i aquest fet ha condicionat la distribució geogràfica de l'ofici i les particularitats arquitectòniques i urbanístiques dels barris de les adoberies. L'ofici dels blanquers s'adaptava als recursos disponibles, fonamentalment a l'existència de cursos d'aigua (basses, fonts, recs o séquies) i a les facilitats d'accés a les primeres matèries: pells, cuirs i substàncies tànniques per a l'adobament.\nL'igualadí desgrana "la gran dispersió geogràfica dels obradors de l'ofici a la Catalunya medieval i moderna", la majoria dels quals eren de dimensions reduïdes i es dedicaven a\nl'autoconsum local o comarcal. Tanmateix, destacaven uns quants nuclis blanquers de major entitat (Vic, Igualada, Reus, Olot, Girona, Figueres, Manresa, Vilafranca, Lleida...),\nque també fabricaven per a la venda a mercats exteriors i, molt especialment, a Barcelona i a diversos indrets de la Mediterrània.\nÒdena impulsa un cicle de teatre dominical\nPep Elias presenta "Amb sense tu" a Montbui\n9 Castells agafa Urbanisme i les quatre tinences d'alcaldia les ocuparan dones 1842 lectures


Marx - Antoni Janer Torrens - Batecs Clàssics\nPer què l’òliba és el símbol de la filosofia?\nVa ser el filòsof alemany Georg Wilhelm Friedrich Hegel (1770-1831) qui va popularitzar l’òliba com a símbol de la filosofia. En la mitologia grega aquest rapinyaire nocturn ja estava associat amb Atena (Minerva romana), la deessa de la saviesa i de la raó que va néixer del cap de Zeus. Un dels seus epítets és prou revelador: γλαυκῶπις, és a dir, “la d’ulls (ὤψ) d’òliba (γλαύξ)”.\nôliba, associada a la saviesa\nAmb el mite de l’òliba de Minerva, Hegel assegurava que la filosofia no s’ha d’entendre com una prescriptora de la vida. No debades, és una disciplina que només assoleix el coneixement dels fenòmens després que aquests s’hagin produït. Així doncs, la filosofia sempre arriba massa tard per donar una explicació de com ha de ser el món; és com l’òliba de Minerva, que només emprèn el vol quan el dia ha caigut.\nEn el pròleg del seu llibre “Filosofia del dret”, l’autor alemany parla de l’òliba de Minerva de la següent manera:\n"És insensat creure que alguna filosofia es pot anticipar al món present. Quan diu una paraula sobre la teoria que explica com ha de ser el món, la filosofia sempre arriba massa tard: com pensar sobre el món, sorgeix en el temps, després que la realitat ha complert el seu procés de formació i es troba realitzada. Quan la filosofia pinta al clarobscur un aspecte de la vida, ja envellit i en la penombra, no pot ser rejovenit, sinó tan sols reconegut: l'òliba de Minerva inicia el seu vol en caure el crepuscle ".\nEn realitat, en el text alemany, Hegel fa servir la paraula Eule, que significa “mussol”. En les traduccions, però, s’optà -no sabem per què- pel terme òliba, que, a diferència de l’altre rapinyaire, té la cara més rodona i blanca.\nTetradracma amb òliba\nL’òliba té un simbolisme diferent en altres cultures. Al Japó, és considerada portadora de fam i pestes, i a la Xina i alguns països sud-americans se la relaciona amb el tro i amb el seu déu. Al Paraguai, en canvi, l'òliba és símbol de bona sort i bona fortuna, de poder i protecció. Tot això ens indica que som els humans els que atribuïm bondat o maldat als animals. Ells, per tant, de la sort, no en saben res.\nSi Hegel observà la filosofia amb ulls de mussol o d’òliba, el prussià Karl Marx (1818-1883), en canvi, la presentà com un gall, el despertar del qual anuncia un nou dia. El gall, però, de Marx és francès i anuncia la revolució del proletariat. Segons el teòric del capitalisme, ja n’hi havia prou de pensar el món. El que tocava aleshores era transformar-lo, superant les injustícies i les desigualtats.\nAquí teniu una intervenció del filòsof Miquel Àngel Ballester que parla sobre aquesta qüestió al seu programa radiofònic "L'Àgora de can Alcover", d'Ona Mediterrània.\nAquí teniu una entrevista a la filòsofa Marina Garcés. Diu que filosofar sempre ha estat un acte subversiu.\nAmb motiu del Dia Mundial de la Filosofia (tercer dijous de novembre), a Sapere aude, la secció de filosofia moderna del programa Múltiplex d'IB3 Ràdio (22/11/2016), reflexion sobre "Per què és important pensar?".


Qui som - Productors Catalans\nLa solidaritat ha marcat el nostre origen. Com a voluntàries, vam començar a ajudar productors catalans que es trobaven amb dificultats per donar sortida als seus productes, a causa del confinament provocat per la pandèmia de la Covid-19.\nEl que havia de durar uns quants dies ens va portar a adonar-nos de la possibilitat de consumir d’una manera més ètica, justa i sostenible per a tothom. Havíem plantat una llavor: la llavor del canvi, que ha anat creixent a mesura que la comunitat de Productors Catalans s’ha anat fent gran.\nGràcies a la innovació digital hem unit directament productors i consumidors, l’origen i el final, sense barreres, creant una comunitat on l’equitat i l’autoresponsabilitat vers el consum local són la nostra raó de ser.\nAquest circuit curt afavoreix una relació directa entre productors i consumidors. Els clients poden conèixer de primera mà tots els detalls dels productes parlant directament amb el productor gràcies a les noves tecnologies. D’altra banda, els productors prenen consciència de les necessitats i/o neguits dels consumidors. Aquest vincle de confiança s’aconsegueix garantint un preu just pels productors i pels consumidors.\nActualment, aquesta iniciativa ha esdevingut en una entitat sense ànim de lucre que té com a principal objetiu promoure els productes locals posant en valor el territori, la qualitat, la tradició, la innovació i la cultura:\nAssociació per la promoció dels Productors Catalans de Qualitat.\n“Sense territori no hi ha productors i sense productors no hi ha territori”.\nL’ofici dels productors no té la finalitat única de produir, sinó que la seva tasca repercuteix directament en el territori, en la gestió forestal dels boscos i els camps, en la conservació de la riquesa paisatgística així com els camins i vies rurals històriques, respectant la flora, la fauna i la diversitat de la zona. L’equilibri territorial és necessari pel nostre futur.\nLa temporalitat dels aliments va molt lligada al consum de proximitat i a un tipus d’economia que afavoreix al productor local i respecte al medi ambient. Si fem cas als ritmes naturals de la terra, el nostre consum s’hauria d’adaptar a allò que aquesta ens ofereix a cada moment. D’aquesta manera ens assegurem que els productes que consumim s’han collit en el seu punt òptim de maduració i conserven totes les vitamines i nutrients necessaris per a una alimentació saludable.\nCol·laborem amb la finalitat de millorar la visibilitat i la competitivitat dels petits productors, fent que aquesta repercuteixi directament en el territori, mantenint i generant riquesa i llocs de treball que, al mateix temps, incideixen positivament en el circuit econòmic i en l’equilibri del territori.\nAquestes són algunes de les raons bàsiques que donen vida a l’Associació per la Promoció dels Productors Catalans de Qualitat.\nUtilitzem les eines digitals i tecnològiques necessàries per a conèixer, aprendre, entendre, opinar, observar, ensenyar, ajudar, col·laborar i crear una comunitat sòlida d’autoresponsabilitat.\nDe tots n’hem d’aprendre i tots tenim alguna cosa a dir:


Tarta Relena · CIRCUIT FOLC - TRESC\nTarta Relena neix el 2016 com un projecte de dues cantants per explorar a capella les sonoritats de diferents estils de músiques vocals. Lluny de voler crear un segell d'allò tradicional i de definir la mediterraneïtat, Tarta Relena vol fer-se seu un repertori que va des de músiques de tradició oral fins a cançons d'autor que d'una manera o altra es relacionen amb l'àrea geogràfica del Mediterrani. Als arranjaments de Tarta Relena, els timbres tan diferents de les dues veus s'enllacen o fan nusos, flueixen com l'aigua o rasquen com l'estepa; s'allunyen en dissonàncies afilades i més tard es retroben. Sempre buscant la complexitat en la senzillesa i la màxima expressió amb el mínim d'elements.


Guia de la XII Mucada |\nGuia de la XII Mucada\nBy dingolasineu / Agost 13, 2015 / Festes / Deixa un comentari\nQui organitza la festa?\nLa festa és organitzada per la Muchal Foundation, constituïda quan es va veure la magnitud que agafava la festa. L’Ajuntament només col·labora en certs aspectes (seguretat, higiene…) i la festa òbviament surt citada en el programa de festes (però sense detallar-ne el contingut).\nFa una dotzena d’anys un grup d’amics va començar a fer dinars de germanor amb motiu de les festes de la Mare de Déu. Eren una trentena de joves que, aprofitant el temps d’estiu, les festes del poble i el fet de tenir una o dues setmanetes de vacances, organitzaven un dinar i una bauxa de capvespre. L’any després ja organitzaren aquest dinar de germanor diverses quintades. El vespre de la Revolta de Vilafranca de fa 10 anys, un grup de sineuers prengueren el caparrot del dimoni com a revenja per les corretjades que havien rebut, segurament merescudes, durant la festa. Va aparèixer, al cap de dues setmanes, en un dels dinars de germanor de Sineu. Aquests joves varen passejar el dimoni per tot el poble fent bulla, i un vilafranquer que venia a tocar les xeremies cada any (ja feien el jaleo amb mobilette dins Can Castell) se’n va haver de dur la careta, que es pensaven haver perdut per sempre, cap a la vila.\nLa festa va anar creixent i, ara, dotze anys després, aplega milers persones.\nLa festa sempre es fa dia 14 d’agost, dissabte de la Mare de Déu d’agost.\nÉs un boci de la llegenda del Puig de Reig, que dóna nom i argument a la festa més esperada pels sineuers i, sense cap dubte, una de les més friki dels Països Catalans. Miquel Monara, ideòleg principal de la festa, diu que “la Mucada és el Punt Verd de la cultura popular mallorquina”. I és que la festa inclou elements (en forma de paròdia) de les festes de Pollença, de Llubí, de la Setmana Santa, de Ciutadella… Tot, sense fer-ne befa: al revés, la festa del Much se’n riu d’ella mateixa.\nÉs l’acte del matí, el més local. Els darrers anys ha aplegat unes set-centes persones, la majoria locals. Els sineuers endiumengen els seus vehicles o bicicletes i van en romeria al puig (2 en el plànol adjunt) per fer invocar el Muc. Es troben en l’esplanada de l’IES Sineu (1 en el plànol adjunt) a les 10:00h. Tot i que els mitjans de comunicació (diaris, però especialment la televisió) solen cobrir l’acte del matí, és la part de la diada que s’ha mantingut més inalterable i més local, sense assistència de grans quantitats de forans. Des de fa uns anys, abans de la romeria els sineuers es congreguen en un berenar conjunt en la mukerricotaberna.\nQuè és la Mukerrikotaberna?\nLa Mukerrikotaberna és un acte que organitza un negoci privat (i per tant està fora del programa oficial), el Bar-Restaurant Moments. Tot i això de cada any té més adeptes i sempre ompl. Es tracta d’un berenar amb tapes, pintxos, txacolins i cerveses, que enguany tendrà música en directe, segons expliquen els seus promotors. El berenar comença a les 9:00h del matí, i dura fins hora de partir cap a la romeria del Puig de Reig.\nÉs possiblement el moment més emotiu de la diada i, amb tota seguretat, un dels més massificats. Més que res pel petit tamany de la plaça de davant l’ajuntament. Centenars de persones es congreguen davant la sala per escoltar el pregó, que abans corria a càrrec de la ma de Rafel Amorós López, poeta alternatiu sineuer, però que aquests darrers anys ha anat variant. Així, París Hilton i Conxita Vurst han pregonat darrerament pels sineuers. Enguany us podem avançar que el pregó serà sucós, i qui el farà és una persona ben coneguda tant a Sineu com arreu de la Part Forana.\nLes càmeres d’IB3 i tots els diaris solen ser presents aquest moment. Enguany també la pròpia TV3 ha assegurat a Díngola la seva assistència.\nEl pregó es fa des d’una finestra de l’Ajuntament (3 en el plànol adjunt), i tot d’una després comença l’encèrvol, una espècie de correguda del tipus de Sant Fermin de Pamplona (4 en el plànol adjunt). Després la gent fa temps a sa plaça abans d’anar a dinar (5 en el plànol adjunt).\nEls restaurants i cellers s’omplen de gent aquest dia. Ara mateix la majoria de restaurants de Sineu tenen penjat el cartell de ple. Les places i els carrers són plens de sineuers i externs, morts de gana i, principalment, de set.\nAbans, quan era una festa on hi assistien majoritàriament veïnats del municipi, es feien dos grans dinars. Un era el de mascles i un el de femelles, encara que després aquest es va separar entre les meravelles i les macarrudes. Ara ja no funciona exactament així, i moltes pandilles fan els seus dinars, tot i que les meravelles i les macarrudes encara segueixen la tradició i fan el seu.\nEls restaurants solen fer menús especials per aquest dia, amb preus que es mouen entre els 18 i els 25 €. Alguns inclouen el tassó reciclable ‘oficial’ de la mucada i, potser, un combinat. Recomanam que si no teniu taula per dinar, faceu les gestions el més ràpid possible. D’altra manera no seria estrany que hagueu de dinar d’un panet del supermercat.\nÉs un dels actes centrals. A mig horabaixa milers de sineuers i externs ja han agafat lloc en la Plaça des Fossar (6 en el plànol adjunt), on té lloc la processó de s’encuentro entre el Muc i la Muca (copiant, això si, la solemníssima processó de l’encontre del dia de Pasqua de Resurrecció). Una vegada el Muc i la Muca es troben, l’explosió d’alegria i color és inexplicable si no es viu en directe. Milers de persones desfermades, botant d’alegria i gaudint dels moments més centrals de la festa. A partir d’aquí, l’entrada del mobilette dins el Cafè de Can Castell i, cada dos anys, els Jochs Phlorals per a substituir els dos protagonistes de la festa (Muc i Muca). El Muc i la Muca regnen per dos anys.\nQui són el Much i la Muca?\nBiel Gacies Confit i Aina Ramis Serradora seran el Much i la Muca d’enguany i de l’any que ve, després de la ‘seva victòria’ en els Jochs de l’any passat. Casualment Confit és germà d’Amador Gacies, que també va ser Much els anys 2011 i 2012, i Serradora és germana de Maties Ferriol Tuni, que va ser Much els anys 2009 i 2010.\nLa parella de personatges principals de la festa han estat interpretats per Toni Florit (anys 2004 a 2008) i Magdalena Remirada (anys 2006 a 2008 –perquè no hi va haver Muca fins a la III Mucada–), Maties Ferriol i Antònia Ferriol (anys 2009 i 2010), Amador Gacies i Antònia Romero (anys 2011 i 2012), els germans Joan Toni Barceló i Marga Barceló (anys 2013 i 2014), i a partir d’enguany i durant dos anys, Biel Gacies i Aina Ramis (2015 i 2016).\nEls vídeos promocionals\nTots els vídeos de la festa del Much\nLa visió de la festa pels externs\nVisions del Much (IV): Marcel Pich\nVisions del Much (III): Antoni Vives Riera\nVisions del Much (I): José Juan Potti Luna\nÉs el color oficial de la festa. Rosa pastel. Els estancs, les papereries, les tendes de roba, els souvenirs, les tendes de tot a 1 €i el basar xinés del vial de circumval·lació acaben tots les existències de materials i objectes de color rosa. Xancles de goma, muntures d’ulleres, capells de palla grossos, minifaldilles molt curtes, shorts, espardenyes, bosses de ma,… tot de color rosa. Les samarretes oficials d’anys passats foren dissenyades per l’alemanya Irene Peukes, exdissenyadora de Camper, pel barceloní Francesc Capdevila Max, il·lustrador i dibuixant de còmics, i per Xisco Mulet, dissenyador gràfic.\nCamisetes i marxandatge\nA una setmana per a la festa, ja no queden camisetes. Ni d’home, ni de dona, ni d’infant. En tres setmanes s’han venut unes 3500 camisetes. Ja no en queden ni a l’estanc. Les camisetes enguany varen ser dissenyades per Xisco Mulet. El disseny dels tassons ‘oficials’ és de Pau Marimon i Cati Coll.\nXisco Mulet tornarà dissenyar la camiseta de la festa més esperada\nEls beneficis de la festa són destinats cada any a causes benèfiques. Can Gazà (el casal de pobres de Jaume Santandreu), les famílies desfavorides o en risc d’exclusió social al mateix municipi de Sineu, la greu tragèdia de l’incendi que cremà la part occidental de Mallorca, han estat entitats que han rebut els beneficis sobrants de la festa. Per exemple, Santandreu va rebre 4000€ de la Muchal Foundation ara fa tres anys.\nLa satisfacció més gran de la XII Mucada\nLa Muchal Foundation fa els donatius de la XI Mucada\nEntrevista a Jaume Santandreu\nMembres de les associacions Siloè, Un Somriure per Txernòbil i Pallassos sense Fronteres, amb representants de la Muchal Foundation després de l’ascensió al puig de Sant Nofre sense ajuda d’oxigen.\nS’ha de tenir en compte que dia 14 s’assoleixen fàcilment 38 ºC en les hores centrals del dia, amb una humitat bastant elevada. S’aconsella roba còmoda: elles solen dur shorts i tirants o, en tot cas, la samarreta oficial del Muc; ells, calçons pirates i T-shirt. Les ulleres de sol i el capell són imprescindibles. Es recomana també dur una bossa o motxilla, i no dur les claus o monedes dins les butxaques (no pels robatoris, que no n’hi sol haver, sinó per comoditat i evitar pèrdues).\nTothom de rosa. Falta res per a la festa més ‘friki’ dels Països Catalans.\nQuin temps farà enguany?\nL’Aemet dóna possibilitat d’aigua per enguany. Tot i que la pluja mai no ha espatllat la Mucada (com si ha espatllat sa fira, per exemple), enguany podria fer-ho, especialment a les hores de l’horabaixa.\nQuin temps farà enguany el dia de la festa del Much?\nEn alguns actes, com en la processó de “S’encuentro”, el nombre de persones congregades es compta per milers.\nLa romeria del matí aplega entre set-centes persones i un milenar, majoritàriament sineueres i sineuers. És la part més solemne i protocol·lària de la festa. No hi ha música (només els xeremiers) i poc alcohol (un bidó de pomada i uns quants bidons de cervesa que duen en un camió). És sentiment, lo del matí. Identitat. Orgull de poble.\nCap al capvespre, en base als càlculs segons models estadístics bastant fiables, Díngola va calcular quanta gent hi podia haver durant s’encuentro. Enguany s’espera més gent que en anys anteriors, si no plou. Milers de persones ompliran Es Fossar devers les quatre de la tarda.\nQuanta gent hi va haver, enguany, en la festa del Much?\nMilers de persones congregades cada any en Es Fossar suposen problemes de seguretat i brutícia. Fins ara la majoria de bars no s’implicaven en les despeses que això suposa al contribuent.\nQuantes barres hi ha i quants banys públics?\nSegons fonts de l’Ajuntament, uns tretze locals haurien demanat de posar barra exterior. L’Ajuntament va emetre fa unes setmanes un ban que obligava els locals que volen posar barra el dia de la Mucada a pagar 200 € o comprometre’s a adquirir banys portàtils. Uns 26 boxes es distribuiran arreu del casc urbà sineuer per facilitar la higiene.\nEls bars, enguany, si volen Much hauran de col·laborar finançant part de la higiene\nS’aconsella menjar a bastament durant els dinars de germanor, per fer paret, i no sobrepassar-se en el consum d’alcohol. Es demana als externs màxim respecte durant els actes més ‘solemnes’ (especialment el matí). Es demana a tots els assistents que facin ús dels urinaris i banys públics, instal·lats per a l’ocasió, i que es desisteixin d’orinar en el carrer. De la mateixa manera es demana civisme i respecte (amb el poble, els veïnats, la neteja, el renou, etc.).\nLa Muchal Foundation ha distribuït cartells amb les normes de civisme, que s’han de complir obligatòriament (no fumar en el pinar de la romeria, prohibit l’accés de menors al recinte del pregó, etc.).


EL FONS CATALÀ DE COOPERACIÓ EXPLICA EN UNA XERRADA EN LÍNIA LA SITUACIÓ ACTUAL DE PUERTO CABEZAS-BILWI\nEl responsable de projectes de l’àrea d’Amèrica Llatina del Fons Català de Cooperació al Desenvolupament, Xavier Ribes, explicarà la situació actual de la ciutat nicaragüenca de Puerto Cabezas-Bilwi, agermanada amb Sant Pere de Ribes, en una xerrada a través de la plataforma Zoom el proper dilluns, 15 de març, a les 18h. La sessió s’haurà de seguir a través de la ID 8681565713 i la contrasenya per accedir s’haurà de demanar enviant un correu a cooperacio@santperederibes.cat.\nLa regidora de Cooperació, Solidaritat i Pau i Agermanament, Sandra Shimazu, presentarà l’acte. Tot seguit, intervindrà el responsable de projectes de l’àrea d’Amèrica Llatina del Fons Català de Cooperació al Desenvolupament. La sessió es tancarà amb un torn obert de preguntes dels participants.\nL’Ajuntament de Sant Pere de Ribes convoca cada any una xerrada oberta a la ciutadania, en què es fa un repàs dels projectes de cooperació amb Puerto Cabezas-Bilwi als quals dona suport el municipi. En la sessió d’enguany hi tindrà un pes especial l’afectació generada pels huracans ETA i IOTA al seu pas per la ciutat agermanada a finals de 2020 i com la població es recupera dels estralls que ha patit.\nRecursos destinats a la reconstrucció\nSeguint la crida del Fons Català de Cooperació al Desenvolupament, els recursos destinats des del municipi a Puerto Cabezas-Bilwi el 2020 (21.000€) s’han redirigit a les tasques de reconstrucció dels sectors més afectats pels huracans. En aquests moments, és prioritària la reconstrucció d’habitatges i la reactivació dels sistemes d’aigua potable i sanejament de la zona de Wawa Bar, finançats i aixecats amb el suport de la cooperació internacional.\nEn els darrers anys, l’Ajuntament de Sant Pere de Ribes ha participat en tres projectes de cooperació a Puerto Cabezas:\nProveïment d’aigua segura, sanejament i higiene a la comunitat de Wawa Bar (aportació de 28.000€, d’un total de 161.000€).\nSuport a l’alberg de víctimes de violència del Movimiento de Mujeres Nídia White (aportació de 21.000€, d’un total de 98.000€).\nProjecte de gestió de residus Taiwan Klin – Ciutat Neta (aportació de 15.000€, d’un total de 991.000€).


Pis en venda a Ca N'Oriach. Reservat - Cambra de la Propietat Urbana de Sabadell i Comarca\nYou are here: Inici / Venda / Properties / Pis en venda a Ca N’Oriach. Reservat\nPs. Alguer, Sabadell Ca N'Oriach\nPis - Sabadell Ca N'Oriach\nEs ven pis per entrar a viure. Finca de l’any 1998, situat en el barri de Ca N´Oriach. Habitatge tot exterior, consta de 93 m² útils distribuïts en 3 habitacions, 1 bany, cuina independent tipus office, galeria i balcó. Equipat amb calefacció (gas natural), aire condicionat i finestres d’alumini. Terra reformat de gres, tipus imitació parquet. L’habitatge no disposa d’ascensor, però en la comunitat existeixen la caixa de l’ascensor per si en un futur es vol posar. En la finca existeixen dues terrasses comunitàries per estendre la roba i inclou traster particular. Comunitat familiar i tranquil·la.\nMolt ben ubicat a prop de tots els serveis com comerços, escoles, parc i tan sols a 5 minuts de l’avinguda Matadepera.\nMetres construïts 98 m²\nLocal en venda Sol i Padrís Finca en venda a la Creu de Barberà


Un guàrdia civil que va actuar a Sant Joan l'1-O diu que «no hi havia pacifisme enlloc» - Regió7 :: El Diari de la Catalunya Central\nUn guàrdia civil que va actuar a Sant Joan l'1-O diu que «no hi havia pacifisme enlloc»\nroger junyent albert vilanova /acn | manresa 21.03.2019 | 18:15\nEl tinent de la Guàrdia Civil U41506Z, desplaçat l'1 d'octubre a Sant Joan de Vilatorrada, va narrar aquest dijous a la tarda al Tribunal Suprem com va ser l'operació per impedir el referèndum a la localitat bagenca, des del seu punt de vista. Una jornada on, va explicar, «no hi havia pacifisme per enlloc». El testimoni va arribar a parlar de «violència inusitada» i va assegurar haver rebut «empentes, cops de puny i puntades de peu».\nDavid Casellas, coordinador de les defenses dels ferits al Bages durant l'1-O, recorda que les declaracions del tinent es contradiuen amb una resolució de l'Audiència de Barcelona sobre l'actuació al Quercus i per la qual ha revisat un total de 12 vídeos. La resolució nega que hi hagués agressions dels ciutadans a la policia abans de les càrregues i que la Guàrdia Civil avisés que recor-reria a la violència.\nL'agent va explicar que van quedar al polígon Bufalvent de Manresa, i que van dirigir-se a l'IES Quercus amb quatre vehicles camuflats, amb quatre agents de paisà a cada un. El testimoni anava al final de la caravana i, diu, «podia sentir els crits de la gent congregada, devien ser unes 200 persones».\nAixí va actuar la Guàrdia Civil a Sant Joan l'1-O\nEl guàrdia civil va narrar un clima de «violència inusitada» quan van arribar al municipi: «He estat en diferents dispositius, unitats i llocs amb tot tipus d'experiències, però no oblidaré la mostra d'odi i menyspreu que hi havia allà, no m'ho havia trobat mai», i assegura que «no hi havia pacifisme per enlloc». Quan van intentar entrar a l'institut, va dir que es van trobar «una massa d'oponents que va començar a empènyer» per impedir la seva entrada al recinte.\nEl testimoni va afegir que «la massa de gent no només ens insultava, també ens empenyien, amb cops de puny i puntades de peu. Jo vaig patir alguns cops i esgarrapades», va afirmar, per afegir que «em van donar diversos cops de puny a l'esquena però no ho vaig denunciar. També van llançar alguna ampolla, però no gaires objectes», va dir, i també va relatar les sensacions dels seus companys aquell dia: «Creien que no sortiríem d'allà».\nEl mateix agent també va reconèixer haver denunciat els mestres de Sant Andreu de la Barca i ho va argumentar. «Jo sé que el meu fill està orgullós i vol seguir la professió del seu pare i no puc consentir que el facin sortir de classe per protestar pel que va patir el seu pare l'1-O», va manifestar.\nEl lletrat de Cuixart, Benet Salellas, li va demanar quines situacions va veure directament. «Jo vaig escoltar insults com fill de puta, o fora forces d'ocupació, i també veig cares d'odi i menyspreu», ha manifestat. El tinent ha afegit que «metafòricament es mastegava l'odi i la ràbia». «No sé com la podien contenir tant de temps, va ser inaudit», va subratllar.\n«Ús totalment proporcional i congruent» de la força\nTambé a preguntes de Salellas, va dir que no va veure que cap ciutadà resultés lesionat (el lletrat afirma que hi van haver 14 casos) i va defensar un ús «totalment proporcional, congruent i oportú» de les porres. També va negar que els agents actuessin «sorpressivament» colpejant manifestants ni que tiressin gent per les escales de l'institut. «No, perquè els primers que colpegen són ells que impedeixen l'actuació de la policia», va respondre. A més, va dir que a un agent li van tirar una cadira metàl·lica i que això va provocar que caigués a terra.\nA preguntes del lletrat Jordi Pina, va reconèixer que quan sortien amb paperetes ningú va saltar la línia policial per «treure'ls» el material i tampoc que ningú portava armament.\nA preguntes del lletrat de Forn, Xavier Melero, va afirmar que els havien fet una reunió el dia 30 per donar-los «instruccions verbals» sobre com actuar i que els van llegir la part dispositiva de la interlocutòria del TSJC. Melero va preguntar si els van indicar que l'actuació havia de ser conjunta amb els Mossos i que havien d'actuar a requeriment de la policia catalana si calia intervenció d'ordre públic. El tinent va dir que d'això no els van dir res.\nL'1-O va deixar diversos ferits a Sant Joan\nTot i l'oposició d'unes 600 persones, la Guàrdia Civil va aconseguir entrar a l'Institut Quercus de Sant Joan de Vilatorrada i va requisar les urnes. Ho van fer cap a 1/4 de 3, a cop de mall i trencant el vidre del centre ja que a la porta estava plena de gent. Arran de la trencadissa, gent que estava fent cua, entre ells persones grans, van patir talls. A més, hi va haver càrrega contra els presents, que també va provocar diversos ferits. L'alcalde, Gil Ariso, va rebre un cop d'escut a l'orella i un altre cop de porra.


Nostranau. Constel·lacions / Orió i Carbassa | Curriki\nNostranau. Constel·lacions / Orió i Carbassa\nA l'hivern, avançada la nit, hi ha una constel·lació que destaca particularment al cel: Orió. Orió era, segons l'Odissea, un arquer, un gegant caçador que, a causa de les ires dels déus, va acabar convertit, justament, en la constel·lació que veiem. Per als astrònoms, Orió és una regió amb molts atractius. Prop de la Zeta, una de les estrelles d'Orió, hi ha una nebulosa extraordinària. Se la coneix com a Cap de cavall ja que aparenta el cap d'un cavallet de mar. Sembla un forat enmig dels núvols, però no ho és; precisament aquesta és la zona de més densitat de matèria de tota la constel·lació. Cap de cavall no és altra cosa que un grandiós núvol de pols. D'un extrem a l'altre, el cavall fa setanta mil vegades la distància que hi ha entre la Terra i el Sol. I per anar del morro al clatell, la llum hi està més d'un any. A l'espai, hi ha altres denominacions curioses com el cavall. Per exemple, la nebulosa Esquimal. I la galàxia Remolí, la nebulosa Cranc i la galàxia Barret. També hi ha la Carbassa: una bola de gas expulsada per una estrella al final de la seva vida, que viatja a una velocitat d'uns 700.000 quilòmetres per hora. Sembla una pintura abstracta, però és matèria ben concreta -navegant per l'espai. Com la nostra Terra, que hi navega a una velocitat, més modesta, d'uns 100.000 quilòmetres per hora. Nostra nau és una col·lecció de 150 episodis sobre els astres, l'espai i la seva exploració. Originalment, va ser un programa de televisió diari emès pel canal K3/33 de Televisió de Catalunya des d'octubre de 2001 fins a juny de 2002. Agrupats per temàtiques, els episodis de Nostra nau descriuen la Terra, la Lluna, el Sol, els planetes, les estrelles, les constel·lacions, les galàxies, etc. amb imatges provinents de l'observació i recreacions realitzades per ordinador d'acord amb els models astronòmics i els coneixements científics més moderns. Cada episodi convida a descobrir i a disfrutar l'espectacle de l'Univers; el conjunt d'episodis és una introducció variada i assequible a l'astronomia.\nEUN,LOM,LRE4,hdl:10494/263492,work-cmr-id:263492,MERLI:merli/9974,ilox,learning resource exchange,LRE metadata application profile,LRE


Airbnb® | Egg: lloguers de vacances i allotjaments - Zuric, Suïssa\nUna amfitriona molt amable: gats molt dolços i tranquils\nnomés podeu esperar el millor ...\nBon lloc i molt tranquil. Carmen és molt amable i fàcil de comunicar-se. Bona puntuació\nMönchaltorf, Zürich, Suïssa\nWädenswil, Zürich, Suïssa\nTot va funcionar bé. Moltes gràcies\nÉs bo per la relació qualitat-preu.\nRecomanaria aquest lloc molt altament .. Un lloc meravellós a prop de la ciutat, una vista increïble al jardí i el propietari és molt ràpid en resposta\nBon lloc per a 2 persones si teniu cotxe.\nEns ha agradat molt el temps en aquest allotjament. Tot era molt tranquil, agradable i relaxant. La ubicació és excel·lent: idíl·lica i alhora molt propera a Zuric. La nostra estada va ser completament reeixida, gràcies, Maria Maria! Sens dubte tornarem!\nExcel·lent ubicació. Entorn preciós i meravellós amfitrió.\nEsslingen, Zürich, Suïssa\nEns va encantar tot sobre la casa de Benjamin. Era molt còmode, tranquil i espaiós. Va oferir molt més del que necessitàvem. A més, Benjamin va ser molt receptiva i fàcil de treballar.\nExcel·lent per on ho miris. Casa ideal per descansar i respirar aire fresc. Situada al camp. Totes les comoditats i serveis. L'única cosa que seria recomanable és que Benjamin afegiu aire acondicionat a les habitacions perquè en ple estiu fa molt de valor i encara que deixem les finestres obertes no corria aire. Tot impecable. Benjamin molt servicial i atent a cada detall amb els hostes. El millor del lloc és la bona ona i predisposició de Benjamí. Un 10 per al. felicitacions\nLa casa té tot el que necessites i una mica més. El propi Benjamí està relaxat i sempre somrient fent que l'estada sigui agradable i senzilla.\nUna casa excepcional on realment se sent com a casa. Amb un bonic exterior. Prop de Zuric. Tren i botigues a 5 minuts a peu de la casa.\nGran casa, totalment equipada amb tot el que necessites per gaudir de tota la bellesa d'aquesta regió.\nVa ser molt agradable amb Benjamin. Absolutament recomanable!\nUn bell lloc per allotjar-se! Benjamin és molt amable i servicial. Si busques allotjar-te a prop de Zuric però vols quedar-te més al costat del camp, aquest és el lloc. Hi ha un servei de trasllat local a prop de la casa que us conduirà directament al nucli antic de Zuric.\nmés del que ofereix\nEgg, Zürich, Suïssa\nUbicació excel·lent. Jo estava molt feliç de ser-hi;)\nSeegräben, Zürich, Suïssa\nAnik era un amable amfitrió, i la casa i l'habitació estaven ben cuidades.\nUn lloc agradable, a prop del trànsit que us portarà al tren.\nAnik i Olaf són gent agradable. La ubicació de la seva casa és excel·lent, tranquil·la i de fàcil accés al transport.\nGran contacte i gent molt agradable a la llar! Malgrat els retards en la meva arribada, tot va ser un problema. Gladly again :)\nAnik és una persona molt amable, amable i acollidora. La casa és agradable i neta. És absolutament recomanable!\nSens dubte, és un lloc ideal per allotjar-se. Família encantadora amb una habitació acollidora i assequible. Sempre que tinc l'oportunitat, em quedaré de nou al lloc d'Alessandro\nVaig estar allà durant una nit. Tot va ser meravellós i net. L'amfitrió és molt fiable i útil.\nAllotjament modern però senzill. Alessandro és molt hospitalari i us pot ajudar amb paraules i fets. La cuina es pot compartir.\nBonica habitació amb bany privat. Família tranquil·la i educada. Una altra vegada feliç.\nMolt bonic dormitori i una família encantadora! :)\nMeilen, ZH, Suïssa\nUetikon am See, Zürich, Suïssa\nAlbin és un amfitrió de cos i ànima. La seva amabilitat i hospitalitat són exemplars. Gairebé tingueu ganes d’aconseguir massa bé que massa poc. Moltes gràcies Albin pels bells dies que teniu amb vosaltres\nAlbin ha estat un amfitrió súper perfecte, càlid, servicial, educat i discreta amb qui parlar. L'habitació estava neta i còmoda Esmorzar de bon gust i preparat al bell jardí\nAlbin té un lloc agradable i em vaig sentir bé. Va oferir una beguda de benvinguda i vam tenir bones discussions durant aquests dies. Albin coneix molt bé l’aerea i podria donar consells i suggeriments sobre qualsevol cosa. El lloc és a 20 minuts de Zuric amb cotxe i a 10 minuts de la bonica ciutat del llac de Zuric de Rapperswil. Així doncs, no hi ha sorolls ni trastorns de trànsit, ni de cotxes, ni de trens i no hi ha soroll industrial. Molt tranquil i relaxant, gràcies\nAlbin té un lloc molt agradable i net, i hi ha zero sorolls i contaminació zero. Vam tenir bones converses i begudes. Per a la bugaderia, hi ha una rentadora disponible per un petit suplement. Hi ha un lloc d’aparcament gratuït per al vostre cotxe o, a continuació, el transport públic en un interval de 30 minuts, tant a Zuric com a Rapperswil. Amb el cotxe, es troba a 5 minuts al llac de Zuric, a la natació o a 5 minuts al llac Lützelsee. Un munt de naturalesa. Gràcies Albin per la copa de benvinguda, tornaré\nVaig passar les primeres setmanes dels meus estudis a la barraca. Tot va ser com es va descriure i Marlis realment s’esforça molt perquè sigui el més còmode possible. La casa és molt acollidora i la petita terrassa és un lloc agradable per seure. La casa està just a l’edifici principal, de manera que teniu una sensació a l’aire lliure, però no és cap problema si haureu d’anar amb mal temps a la cuina o el bany. La connexió amb Zuric triga un temps (30-45 min), però és molt regular.\nSe'm va permetre visitar Marlis i Alma durant 5 nits i em va sorprendre el primer segon de la seva hospitalitat. Estic content que he triat aquest allotjament. Jo era nou a Suïssa i no sabia enlloc i no sabia de totes les coses importants, aquest no era un problema ja que em van respondre molt amistosament amb cada pregunta. Pel que fa a la relació qualitat-preu, només puc dir bones paraules, tot i que només hagi reservat el cobert del jardí, se’n farà notar ("convidat") la cuina, el saló i, per descomptat, el bany disponible. Internet gratuït és molt bo i és més que adequat per a totes les activitats. Per acabar, vull esmentar que hi tornaria a quedar-hi en qualsevol moment.\nAnfitrions de cor! :) Només puc recomanar-ho!\nGrans amfitrions i els allotjaments van ser meravellosos. Molt bon lloc per allotjar-vos :)\nVas a encantar simplement li heu parlat de la seva vida i de les seves experiències. és una allotjament increïble que sempre podríeu esperar. el cobert és realment bonic i còmode. M’ho vaig passar molt bé.\nLa petita casa de jardí amb lloguer de bicicletes a petició era ideal per a mi. Vaig haver d'anar al seminari cada matí i era tan flexible! Em vaig sentir còmode allà! Si t'agrada l'encant de WG, està en bones mans!\nMarlis és una hostessa molt amant i servicial. Sempre feliç de nou. Es pot recomanar des del cor. Tot el que necessiteu i comentaris molt ràpids.\nVaig estar de gira per Europa, em vaig aturar aquí per casualitat. El propietari d’una persona fantàstica, molt acollidora i xerraire. La meva fulla de rastrejador del cotxe es va trencar fins i tot em va portar al seu cotxe a la botiga local.\nUster, Zürich, Suïssa\nL'apartament és agradable i còmode. La ubicació és molt convenient, a prop de botigues i transport públic.\nAmfitrions molt agradables, tot net, bona comunicació, ubicació cèntrica.\nTot va ser fantàstic! De bon grat de nou!\nL’allotjament era fàcil de trobar, pràcticament a prop de l’estació de tren. Tot allò que necessitava per a una nit per allà era allà. El registre d'entrada i sortida va ser senzill. Em vaig sentir còmode. Els companys d’habitació estan amables i servicials. Gràcies!\nBon pis compartit! Habitació neta i molt a prop de l'estació de tren\nagradables nois relaxats en un pis molt cèntric que ofereix una relació qualitat-preu ...\nEl pis és net i molt còmode, a només 4 minuts a peu de l’estació. Simeon és un amfitrió molt atent i positiu, sempre està preparat per ajudar i aconsellar el que necessiteu.\nWermatswil, Zürich, Suïssa\nSi algú que vulgui visitar Zuric, realment recomano triar la casa d'Albin.\nPodria esperar una estada còmoda i agradable, i Albin us ajudarà a fer la vostra estada agradable.\nAlbin és un amfitrió molt amable. Vaig tenir una copa de benvinguda, tot estava ordenat i net i vam tenir unes xerrades i unes copes agradables junts. Albin va fer més del que s'esperava i el lloc és tranquil i prop de 2 llacs per nedar i caminar. A 200 metres hi ha un gimnàs. Hi ha un supermercat a 5 minuts a peu i aparcament gratuït davant de la casa. Fàcil d’anar.\nM'ha agradat molt. Bon esmorzar. La dutxa era una mica baixa per a mi (194 cm). No obstant això, m'agrada tornar.\nUna càlida benvinguda, d'acord amb l'arribada anterior, un apartament net, ben decorat, un bon llit, un bany gran i un esmorzar per somiar :-)\nBen situat apartament a Dubendorf. Hi ha un autobús cada 15 minuts fins a Bahnhoff Stettbach (menys de 10 minuts). Després el tram 7 cap a Zuric, el tramvia 12 per l’aeroport, el tren 9 pel centre de Zuric i la línia 751 per anar al zoo. L’habitació és molt espaiosa amb un escriptori. Realment ideal per a una sola persona que arribi a Zuric / Dubendorf.\nÉs molt afortunat viure en una casa tan fantàstica a Suïssa, el trànsit és molt convenient, el preu és molt alt i encara tinc l'esmorzar preparat per hans. És una gran experiència!\nTot és perfecte tal com es descriu: apartament en tren a 20 minuts de l'estació principal de Zuric per arribar, habitació agradable, gran allotjament, amfitriona interessant i molt amable i un tros de pastís. Tot va ser meravellós i totalment recomanable! Gràcies, estimat Hans!\nMolt bon amfitrió! Apartament en una bona ubicació en només 20 minuts a Zuric, de nou amb gust\nSimple, però funcional. Molt ben situat. Hans és una persona molt amable i amable. Et recomanem l’allotjament.\nHabitació bonica en una bonica ciutat. Bon balcó. Amfitrió amable.\nHans és increïble! Tot estava net i brillant. Excel·lent comunicació, excel·lent ubicació, excel·lent experiència en general. Gràcies a Hans he aconseguit veure la meva banda preferida per primera vegada en la meva vida i estaré sempre agraït! Em sap greu no poder acceptar l’oferta de Hans per una cervesa i una bona conversa. També sento que no vaig poder acomiadar-se i, sobretot, ho sento que no vaig veure Nora. Però la propera vegada us asseguraré de comprovar-los fora de la meva llista, perquè sens dubte em quedaré per Hans si tornaré a Zuric! Moltes gràcies, Hans !!\nUna benvinguda excel·lent a un amfitrió molt amable i molt atent.\nNomés puc repetir: un allotjament fantàstic i una gran hospitalitat. El món necessita clarament més gent com Hans!


El jutge del Suprem no decidirà fins dilluns si excarcera els consellers i els «Jordis» | NacióDigital\nper Sara González / Isaac Meler, 1 de desembre de 2017 a les 12:54 |\nUn furgó policial traslladant al Suprem dos dels consellers empresonats, Jordi Sànchez o Jordi Cuixart | ACN\nEstaran els consellers i els "Jordis" lliures per a l'inici de la campanya del 21-D el pròxim dilluns a la nit? Aquesta és la decisió que aquest divendres quedarà ja en mans del jutge del Tribunal Suprem Pablo Llarena, que es prendrà tot el cap de setmana i no emetrà les interlocutòries fins dilluns.\nTots els consellers i els presidents de l'ANC i d'Òmnium han declarat i han fet saber al magistrat que accepten el 155 malgrat que no estiguin d'acord amb la seva aplicació i s'han compromès a actuar dins del marc constitucional. Malgrat tot, la Fiscalia ha demanat que segueixi el seu empresonament considerant que encara hi ha "risc de fugida" i "reiteració delictiva".\nLes declaracions han estat ràpides i s'han limitat a la situació personal dels empresonats sense entrar al fons de la qüestió. Els presos han estat traslladats des dels centres penitenciaris d'Estremera, Soto del Real i Alcalá Meco fins als calabossos de l'Audiència Nacional espanyola. Des d'aquest òrgan judicial, a pocs metres del Suprem, les furgonetes de la policia espanyola els han portat de dos en dos fins al magistrat Llarena.\nDavant seu, Oriol Junqueras i Raül Romeva han estat els únics que no han respost les preguntes de la Fiscalia. A la sortida del Suprem, l'advocat de Jordi Turull, Josep Rull i Jordi Sànchez també ha indicat que els consellers actuaran dins del "marge constitucional". La compareixença que més s'ha allargat ha estat la de Meritxell Borràs, que no es presenta a les eleccions del 21-D. Ella ha respost la seva defensa, el ministeri públic i l'acusació popular exercida per VOX i hauria estat la més autocrítica afirmant que les vies unilaterals no són positives.\n"El que calgui per sortir"\nTornar a declarar va ser la petició que van fer tots els empresonats un cop la seva causa va passar de l'Audiència Nacional al Tribunal Suprem. La prioritat és sortir de la presó incondicional preventiva que va dictar per a tots ells la jutge Carmen Lamela i poder fer campanya electoral. "Feu el que calgui per sortir-ne'n", els ha demanat Carles Puigdemont a través d'un missatge de Twitter.\nEn aquesta línia, els darrers recursos que les defenses dels consellers cessats van presentar al Suprem insistien en l'acceptació de la intervenció de l'autogovern català aplicada per part del govern espanyol. De fet, la defensa dels consellers d'ERC va subratllar el seu compromís a usar "vies de diàleg i negociació" per aconseguir la independència, un objectiu polític al qual no renuncien.\nExpressar l'acceptació del 155 i tancar la porta a la unilateralitat davant del Suprem sense que tot plegat impliqui adhesió política i deixar de banda les discrepàncies és la dificultat que aquest divendres han afrontat els consellers i els "Jordis" a pocs dies de l'inici de la campanya electoral. L'objectiu és aconseguir de Llarena el mateix tracte que la presidenta del Parlament, Carme Forcadell, i la resta de membres independentistes de la mesa, que van poder evitar la presó amb el pagament d'una fiança.\nTant ERC com el PDECat ja tenien previst fer front a les fiances aquest mateix divendres i que els consellers i els "Jordis" estiguessin lliures en l'inici de la campanya electoral. Tanmateix, l'ajornament de la decisió sobre l'excarceració fins dilluns ha alterat els plans dels partits. Almenys, els presos polítics seguiran un cap de setmana més a la presó.\nEls polítics s'apunten al groc: Marta Rovira i Joan Giner obren foc\nEl PP demana als consellers que siguin «demòcrates» per «convicció» i no per «covardia» al TS\nArrimadas sobre els presos: «Respecto les decisions judicials, però si tornen a governar, faran el mateix»\n21 de desembre: eleccions Parlament 2017, Política, Tribunal Suprem, Pablo Llarena, article 155, eleccions Parlament 2017, Audiència Nacional, procés català, consellers\nPer Anònim el 3 de desembre de 2017 a les 12:49\ndecidme buenas gentes donde estarian mejor? habitacion con lavabo ,ducha,tele,gimnasia,jacuzzis,piscina ,sala lectura,ocio,con pension completa gratis,pagadas por todos los contribuyentes españoles , no por los separatistas , cuando salgan que pagden lo consumido a nostras costellas\nPer Anònim el 2 de desembre de 2017 a les 13:40\nLa llibertat és un tresor i 48 hores privats d'ella suposa una fortuna perduda.\nPer Anònim el 2 de desembre de 2017 a les 13:21\nEl jutge no pot fer hores extra. Tant li fa que estiguin uns dies més a la presó. Estar engarjolats uns dies més, aquest patiment final ens fa molt mal.\nPer Independentista de naixement el 1 de desembre de 2017 a les 14:45\nEl jutge del Tribunal Suprem els ha pres declaració al matí, ara un bon dinar de jutges i fiscals als restaurants del cocido madrileño, s'en va de cap de setmana a la sierra... I dilluns ja decidirà si els deixa en llibertat amb fiançes exagerades o no. Ells a les seves cel.les. L'Estat espanyol ens continua considerant una colònia, som els seus súbdits i esclaus i pot fer amb nosaltres i els nostres representants polítics el que vulgui. Tinguem-ho clar el 21-D i sempre que s'ens permeti votar , eleccions o referèndums. Visca la República Catalana ¡¡\nPer Anònim el 1 de desembre de 2017 a les 14:38\nDignidad personal e integridad política totales respecto a sus ideas y votantes. Si por el contrario los encarcelados hubiesen traicionado dichos principios sólo por interés personal y para así ahorrarse disgustos, entonces no estarían en prisión, eso seguro.\nPer Anònim el 1 de desembre de 2017 a les 14:35\nSi fossin assassins ja estarian fora, el problema és que són polítics catalans Espanya cada dia es fa estimar més Adéu siau\nPer Anònim el 1 de desembre de 2017 a les 13:19\ntenir que fer servir una xarxa neuronal depenent d'una ment més que pobre\n"Feu el que calgui per sortir-ne'n"\nPer Anònim el 1 de desembre de 2017 a les 13:14\nIntégrité, dans son essence la plus pure, de la classe politique!


Euronews retransmet en directe la situació a la Jonquera - CATzona\nLa cadena europea Euronews retransmet en directe la situació al tall de la Jonquera aquest dimarts al matí, quan la Gendarmeria ha començat a desallotjar els manifestants convocats per Tsunami Democràtic a cops de porra.\n"La policia francesa emptena els protestants que bloquegen l'autopista a la frontera cap a Espanya", titula la cadena.\nLive | French police push protesters camping on highway border crossing with Spain in La Jonquera.https://t.co/5ig2my4IZY https://t.co/oJVxB4QNOM\n— euronews (@euronews) November 12, 2019\nLa policia francesa ha carregat contra els manifestants a la Catalunya del Nord per portar-los cap al punt fronterer. Els agents avancen donant cops de porra als concentrats que es posen al davant, i alguns han rebut impactes al cap.\nCap a les 8 del matí, desenes d'antiavalots han arribat a aquest punt de tall i s'han posat en formació, disposats a actuar. Els manifestants s'han assegut a terra. Els agents han començat a desallotjar-los un a un, enviant-los cap a la frontera, però després han utilitzat el gas pebre i han acabat carregant. Hi ha moltes barricades i fogueres a l'autopista que dificulten l'actuació policial.\nEl Tsunami Democràtic fa una crida perquè la ciutadania s'apropi a la frontera i mantingui el tall. Els concentrats criden consignes com 'Som gent de pau'. Els antiavalots també desallotgen les persones que estan al carril dret, amb els cotxes i els camions, i dues grues estan preparades per retirar els vehicles.\nLa vida sentimental dels ministres: solteres, asexuals o liats amb l’escorta\nLes dades del Barça de Setién recorden la millor època amb Guardiola\n‘Vibra’: la Generalitat et fica a la butxaca l’agenda cultural més completa\nEl govern espanyol amenaça amb un 155 a Múrcia pel pin parental\nPau Vallvé guanya el Premi Gaudí a millor música original per ‘La vida sense la Sara Amat’\nBrad Pitt i Jennifer Aniston, retrobament còmplice\nL’esport reclama l’1% dels pressupostos de la Generalitat


La funció dels ambaixadors és apropar els programes i iniciatives de la Fundació Privada Catalana de Futbol als clubs.\nLa delegació de la Federació Catalana de Futbol a Sabadell ha acollit la 1a Trobada d’Ambaixadors de la Fundació Catalana Privada de Futbol. Durant la reunió, s’han tractat els diferents programes que té en marxa la Fundació i els actes previstos per al 2019: beques per la pobresa infantil, partits i tornejos de caràcter solidari, 3a edició dels Premis Solidaris o l'Enfutbola’t 2019, entre altres.\nLa tasca dels ambaixadors consistirà a apropar més la Fundació Privada Catalana de Futbol i els seus programes als clubs. La seva figura permetrà conèixer les necessitats de caràcter social des del terreny de joc, els programes socials de la Fundació, així com les iniciatives benèfiques que es porten a terme als clubs d’arreu de Catalunya.\nEls ambaixadors que han assistit a la 1a Trobada d’Ambaixadors de la Fundació han estat els següents: Josep Maria Sabaté de la delegació de Sabadell; Lídia Saura de la delegació de Terres de l’Ebre; Mohamed El Gaadaoui de la delegació del Mareme; Nuri Rodríguez de la delegació de Girona; Esteve Olivella de la delegació Bages-Berguedà-Cerdanya; Juan Núñez del Vallès Oriental; Miguel Carrillo de la delegació del Barcelonès; i Manel Duran de la delegació del Penedès-Garraf.\nCal apuntar també que hi ha hagut tres ambaixadors que no han pogut assistir a la reunió: Miguel Jiménez de la delegació de l’Anoia; David Rodríguez de la delegació de Terrassa; i Carlos Domínguez de la delegació del Penedès-Garraf.


OCU ha posat en marxa la campanya finançada pel Ministeri de Consum “tota la informació per als consumidors vulnerables” – BÉTERA – toda la información del Bétera, Valencia\nOCU ha posat en marxa…\nL’Organització de Consumidors i Usuaris (OCU) ha posat en marxa la campanya “tota la informació per al consumidor vulnerable”. Centrada en els consumidors vulnerables, té com a objectiu proporcionar als consumidors exposats a situacions de vulnerabilitat la informació que necessiten per a protegir els seus drets i fer valdre els seus interessos. La campanya compta amb el finançament del Ministeri de Consum.\nEl mes de gener passat va entrar en vigor el Reial decret llei 1/2021, de 19 de gener, de protecció dels consumidors i usuaris enfront de situacions de vulnerabilitat social i econòmica que incorpora a la Llei General de Defensa dels Consumidors, la figura del consumidor vulnerable. Es tracta d’un pas molt important en la creació d’una protecció reforçada per a aquells consumidors que, per diverses circumstàncies, es troba en una situació d’inferioritat o desprotecció enfront de la resta.\nUn primer exemple d’aquesta situació ha sigut la recent aplicació de la condició de consumidors vulnerables als afectats per l’erupció del volcà de la Palma, cosa que ha ajudat a aclarir la seua situació quant a la gestió dels seus préstecs o rebuts de subministraments.\nDes de 2017, OCU ha reivindicat la inclusió de la figura del consumidor vulnerable en la Llei de defensa dels consumidors. Ara, amb el suport del Ministeri de Consum, posa en marxa aquesta campanya que té com a objectiu oferir tota la informació als consumidors exposats a situacions especials en les seues compres, en els contractes, en les seues relacions amb altres consumidors o les grans companyies. Per a OCU la informació és l’arma per a combatre la vulnerabilitat i la desprotecció: amb més informació tots som menys vulnerables.\nDes del passat 1 d’octubre, a través de la pàgina web https://www.ocu.org/consumidor-vulnerable es pot accedir a diferent informació en relació amb la vulnerabilitat econòmica, informació sobre el compte bàsic, la llei de segona oportunitat o les formes més barates i assequibles d’accedir a un crèdit. Un altre apartat important és el dedicat a l’energia, on els usuaris podran accedir a informació sobre com accedir al bo social elèctric i tèrmic, o consells sobre com estalviar energia. També s’informa de diferents aspectes relacionats amb telefonia i telecomunicacions, un tema que lidera les reclamacions en l’assessoria d’OCU.\nTots els consumidors vulnerables podran plantejar a través del correu consumidorvulnerable@ocu.org tots els seus dubtes i rebre informació i assessorament sobre la seua situació. A més, OCU posa a la disposició d’aquelles persones amb dificultats físiques o materials d’accés a internet un telèfon d’ajuda: a través del 900 055114, en horari de dilluns a divendres de 10 a 18 hores, tots aquells consumidors que per l’una o l’altra raó es troben en situació de vulnerabilitat podran rebre assessorament individualitzat i informació pràctica per a afrontar la seua situació.\nLa inclusió de la figura del consumidor vulnerable en la Llei de Defensa dels Consumidors situa a Espanya en l’avantguarda europea de la protecció dels consumidors, en línia amb els plantejaments de la Nova Agenda Europea del Consumidor. No obstant això, OCU considera que és necessari avançar en el marc de protecció reforçada, a través d’un Reial decret que concrete les situacions de vulnerabilitat i reculla de manera expressa els seus drets. Per aquest motiu, demana al Ministeri de Consum que aprove com més prompte millor el Reglament que desenvolupe els drets dels consumidors vulnerables.


Montserrat homenatja a Josep Salvadó Jassans en el desè aniversari de la seva mort |\nMontserrat homenatja a Josep Salvadó Jassans en el desè aniversari de la seva mort\nEl Museu de Montserrat obrirà la temporada de tardor amb una exposició antològica dedicada a l’escultor d’Alforja Josep Salvadó Jassans (Alforja, 1938 – 2006), del qual es commemora enguany el desè aniversari de la mort. La mostra, que és també un homenatge a la persona i a l’artista, és fruit del treball dels historiadors Jorge Egea i Adrián Arnau, que actuen com a comissaris, amb el suport de la família Jassans, que ha prestat una bona part de les obres que es mostraran al públic. Estarà formada per prop de 50 peces, que il·lustren els principals arguments de la creació de Jassans. L’exposició, que porta per títol La Grècia Imaginada, s’inaugura el proper divendres 30 de setembre a l’Espai d’Art Pere Pruna del Museu de Montserrat i es podrà visitar fins al 5 de febrer de 2017.\nLa mostra recull una antologia de l’obra de l’escultor, que l’analitza des d’una perspectiva que vol ressaltar el pensament i la filosofia creadora de l’artista. Presenta al públic aspectes complementaris de la seva obra, com són els seus dibuixos, les seves pintures i els seus projectes no realitzats. També hi apareixen altres aspectes del procés de realització de l’escultura, tant de caràcter tècnic com conceptual, ambdós inherents al bon saber de l’ofici de l’escultor, format segons la millor de les tradicions figuratives de casa nostra.\nEn les obres i en les paraules de Jassans, la referència a Grècia ha estat sempre constant. Grècia, com a model i ideal de perfecció; Grècia, com a desig; Grècia, com a somni… Els grecs antics i l’equilibri entre la ciència i la natura, la intuïció i la raó, l’emoció i la contenció… Tot i així, les circumstàncies van fer que Jassans no viatgés mai a aquest país, i el seu contacte real amb les escultures gregues va tenir lloc únicament mitjançant els viatges a terres italianes de la Magna Grècia o visitant museus d’altres països d’Europa.\nA diferència d’altres artistes, al llarg de la història per als quals el viatge a Grècia va suposar una fita a les seves vides, la Grècia de Jassans va ser quelcom d’inabastable, allò que hom desitja però que, per un o altre motiu, esdevé inaccessible. No va poder ser, per tant, una Grècia real, sinó una Grècia imaginada.\nA la manera dels grecs antics, l’obra de Jassans és el fruit d’un treball d’alt nivell en la representació de la figura humana, com a resultat principalment d’una reflexió estètica i filosòfica, d’una idea d’entendre i de transmetre el llegat de l’Antiguitat, una devoció per Grècia, una Grècia somniada, viscuda i interioritzada, un concepte sintetitzat per la “mediterraneïtat”, expressió tan present en la formació de la nova figuració catalana de la segona meitat del segle 20.\nDeixeble de Rebull, Jassans va ser un artista reconegut, i segurament l’escultor de tota aquesta generació que va crear una obra més assenyada, coherent i honesta amb els principis de persistència de l’esperit clàssic. En poques ocasions trobem escrits els seus pensaments. Com a professor i catedràtic de la Universitat de Barcelona va saber transmetre a diverses generacions el seu saber escultòric i les seves idees estètiques.\nDesprés de Montserrat, l’exposició es podrà veure al Museu Europeu d’Art Modern, institució que ha col·laborat en la mostra, a més del Museu Deu del Vendrell, l’Ajuntament d’Alforja i la Diputació de Tarragona.